కొత్త పరిశ్రమలకు దన్నుగా నిలుస్తాం..
- రాష్ట్రంలో పారిశ్రామికాబివృద్థికి తగిన తోడ్పాటు
- జిల్లా అభివృద్ధికి తగిన ప్రణాళికల రూపకల్పన
- జీఎస్‌టీపై అవగాహనకు హెల్ప్‌ డెస్క్‌ ఏర్పాటు : సీఐఐ తెలంగాణ విభాగం చైర్మెన్‌ రాజన్న
నవతెలంగాణ,వాణిజ్యవిభాగం : తెలంగాణలోకి కొత్తగా అడుగుపెట్టే కంపెనీలు నిలదొక్కుకొని పటిష్టమై య్యేందుకు 'భారత పరిశ్రమల సమాఖ్య' (సీఐఐ) తనవంతు సహకారాన్ని అందిస్తుందని సీఐఐ తెలంగాణ విభాగం చైర్మెన్‌ రాజన్న అన్నారు. శుక్రవారం ఆయన హైదరాబాద్‌లో 'రీఇమేజినింగ్‌ అండ్‌ బిల్డింగ్‌ తెలంగాణ' పేరుతో ప్రస్తుత ఆర్థిక సంవత్సరానికి రోడ్‌ మ్యాప్‌ను విడుదల చేశారు. ఈ సందర్భంగా ఆయన మాట్లాడుతూ కొత్త కంపెనీలు పటిష్టం కావడానికి సీఐఐ మార్గదర్శకత్వం వహిస్తుందని వివరించారు. ప్రస్తుతం అందుబాటులో ఉన్న విద్యా వ్యవస్థకు పరిశ్రమ అవసరాలకు మధ్య భారీ అంతరాలు ఉంటున్నాయని ఆయన వివరించారు. ఈ అంతరాన్ని తగ్గించేందుకు విశ్వవిద్యాలయాల ఫ్యాకల్టీలతో సాంకేతి కపరమైన అంశాలపై సీఐఐ శిక్షణను అందిచే యోచనలో ఉన్నట్టుగా వివరించారు. పోటీతత్వం, సమ్మిళిత అభివృద్ధి, మెరుగై పాలన అనే మూడు ప్రధానాంశాలుగా రాష్ట్రంలో పారిశ్రామికాభివృద్ధికి బాటలు వేయాలని సీఐఐ యోచిస్తున్నట్టుగా తెలిపారు. ఇందులో భాగంగా వ్యాపార ఏర్పాటును సులభతరం చేయడం, స్కిల్‌ డెవలప్‌మెంట్‌, కొత్త ఆవిష్కరణలు, ఔత్సాహకి పారిశ్రామికవేత్తకలు, గ్లోబలీకరణ, దేశీయ మార్కెట్లపై దృష్టి, ద్వితీయ పట్టణాలకు వ్యాపార విస్తరణ, స్థిరమైన వృద్ధి తదితర అంశాలపై కూడా దృష్టిసారిస్తామని వివరించారు. యువపారిశ్రామిక వేత్తలను ప్రోత్సాహించేందుకు పలు చర్యలు చేపట్టనున్నట్టుగా రాజయ్య వివరించారు. మహిళ పారిశ్రామిక వేత్తలకు మెంటర్‌ షిప్‌తో పాటు ఆయా రంగంలో ఎదగడానికి పూర్తి మద్ధతు ఇస్తామన్నారు. సాంకేతికం గా వస్తున్న మార్పులపై ఎంఎస్‌ఎం ఈలకు ఎప్పటికప్పుడు అప్‌డేట్‌ అవ్వడానికి కృషి చేస్తామని తెలిపా రు. ప్రభుత్వ సహాయంతో విదేశాల్లో వ్యాపార విస్తరణకు ఒక లింకేజికి ఏర్పాడేందుకు పని చేస్తామని చైర్మెన్‌ రాజన్న తెలిపారు. ద్వితీయ శ్రేణి పట్టణాలకు పెట్టుబడులు వచ్చేందుకు సీఐఐ ప్రయత్నిస్తుందని చెప్పారు. ఇందుకుగానూ ప్రతి జిల్లాలో డిస్ట్రిక్‌ డెవలప్‌మెంట్‌ ప్రణాళిక ఏర్పాటు చేస్తున్నామన్నారు. హైదరాబాద్‌ తర్వాత వరంగల్‌ను అభివృద్ధి చేసేందుకు అవకాశాలు ఉన్నాయని తెలిపారు.
జులై 1 నుంచి జీఎస్‌టీ అమలులోకి రానున్న నేపథ్యంలో సీఐఐ ఆఫీసులో జీఎస్‌టీపై ఎంఎస్‌ఎం ఈలకు అనుమానాల నివృత్తికి హెల్ప్‌ డెస్క్‌ను ఏర్పాటు చేయనున్నట్టుగా తెలిపారు. 2015-16లో దేశ జీడీపీ కంటే కూడా ఎక్కువగా రాష్ట్ర జీడీపీ 9.2 శాతంగా నమోదైందన్నారు. అలాగే రాష్ట్రా జీడీపీలో 80-82శాతం మాన్యుఫాక్చరింగ్‌ ఎంఎస్‌ఎంఈల నుంచే వస్తుందని వివరించారు. 5-16శాతం వరకు అగ్రి, ఇతర పరిశ్ర మల నుంచి ఉందని పేర్కొన్నారు. మాన్యుఫాక్చరింగ్‌ రంగానికి తెలంగాణను గమ్యస్థానంగా మార్చెందుకు దృష్టిసారిస్తామని తెలిపారు.
మీ స్నేహితులకు రికమెండ్ చెయ్యండి